Vyhodnotenie

medzirezortného pripomienkového konania k návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov

	Návrh novely zákona o majetku obcí bol predložený na medzirezortné pripomienkové konanie všetkým ministerstvám a ústredným orgánom štátnej správy. Súčasne bol zaslaný Kancelárii prezidenta SR, Kancelárii Národnej rady SR, Generálnej prokuratúre SR, Najvyššiemu súdu SR, Najvyššiemu kontrolnému úradu SR, Združeniu miest a obcí Slovenska, Asociácii zamestnávateľských zväzov a združení SR a Konfederácii odborových zväzov SR. 

K predloženému návrhu sa v určenej lehote nevyjadrili Ministerstvo spravodlivosti SR, Kancelária prezidenta SR, Kancelária Národnej rady SR  a Konfederácia odborových zväzov SR.

Osem oslovených subjektov nemalo k návrhu zákona žiadne pripomienky. Pripomienky zásadného charakteru mali Ministerstvo vnútra SR, Ministerstvo práce, sociálnych vecí a rodiny SR, Ministerstvo pôdohospodárstva SR, Generálna prokuratúra SR, Ministerstvo školstva SR, Ministerstvo kultúry SR, Ministerstvo zdravotníctva SR a Úrad geodézie, kartografie a katastra SR.

	Pripomienky, ktoré smerovali k zdokonaleniu návrhu zákona boli do návrhu zapracované.

Zásadné pripomienky uplatnené pripomienkujúcimi subjektami boli  prerokované a v návrhu zákona zohľadnené celkom alebo čiastočne. Tieto pripomienky smerovali predovšetkým k zakotveniu povinnosti dodržania účelového určenia majetku, ktorý prejde na základe zákona do vlastníctva obcí. Ďalšia časť pripomienok sa týkala problematiky záväzkov súvisiacich s majetkom, ktorý prejde do vlastníctva obcí.

Vyhodnotenie všetkých zásadných pripomienok obsahuje priložená takuľka.

	

Tabuľka

k vyhodnoteniu medzirezortného pripomienkového konania

Pripomienkujúci	Pripomienka	Stanovisko predkladateľa	
Ministerstvo vnútra SR
K § 4a	Ustanovenie žiada preformulovať tak, aby z neho bolo jednoznačne zrejmé, ktoré záväzky neprechádzajú do vlastníctva obcí a súčasne žiada bližšie špecifikovať pojem „iné plnenia“. 	Akceptuje  sa.    Text   ustanovenia 
§ 4a bol preformulovaný a bola doplnená aj dôvodová správa.

	
Ministerstvo kultúry SR
K § 7a ods. 1	Žiada vypustiť z ust. § 7a ods. 1 vetu „Povinnosť zachovať účelové určenie trvá do doby, pokiaľ zariadenia, ktorým  majetok slúžil na výkon ich činnosti túto činnosť vykonávajú“. Podľa názoru ministerstva ide o návod pre obce, ako nedodržať účel nadobudnutého majetku.  	Pripomienka bola zohľadnená. Navrhované znenie bolo upravené.	
Ministerstvo školstva SR
K § 7a ods. 2	Ustanovenie žiada doplniť o zákaz vkladu nadobudnutého majetku do obchodných spoločností, družstiev, resp. iných združení za účelom podnikania. 	Pripomienka bola akceptovaná zapracovaním nového znenia ust. § 6 ods. 3 a 4 zákona o majetku obcí do návrhu zákona.	
Ministerstvo práce, sociálnych vecí a rodiny SR
K § 7a

K § 9 ods. 2 písm. e)	Uplatňuje požiadavku zachovania účelovosti majetku, ktorý prejde do vlastníctva obcí a to zriadením vecného bremena.

Zásadne nesúhlasí, aby súhlas na zmenu účelového využitia bolo oprávnené udeliť obecné zastupiteľstvo.	Pripomienka bola zohľadnená úpravou znenia § 7a ods. 1 návrhu.
Podľa záverov Porady ekonomických ministrov však bolo vecné bremeno z návrhu vypustené.

Pripomienka bola akceptovaná vypustením písm. e) v § 9 ods. 2 a úpravou znenia § 7a odsek 2 písm. a) návrhu zákona.	
Ministerstvo pôdohospodárstva SR
K § 4a	Žiada doplniť slová „ako aj finančné záväzky za úhradu služieb a iné plnenia, ktoré neboli uhradené do účinnosti tohto zákona.“. 	Pripomienka zapracovaná podľa záverov Porady ekonomických ministrov vypustením odseku 2. 	
Generálna prokuratúra SR
Všeobecne

K § 7a	Upozorňuje, že predložený návrh nepredstavuje ucelené a kompaktné riešenie problému, ak osobitné zákony o prechode zriaďovateľskej funkcie budú prijaté až po účinnosti navrhovaného zákona. 

Navrhuje vypustiť celé znenie odseku 2, nakoľko je protiústavné a odporuje najmä čl. 12 odsek 2 Ústavy SR a je aj v rozpore s čl. 20 odsek 1 Ústavy SR. 	Predpokladá sa rovnaká účinnosť týchto zákonov. 

Pripomienka bola zohľadnená. 	
Ministerstvo zdravotníctva SR
K § 2b ods. 1	Žiada ako zásadnú pripomienku doplniť slová „s výnimkou majetku stredných odborných škôl“.	Ide o nepochopenie. Majetok stredných odborných škôl do vlastníctva obcí neprechádza.	
Úrad geodézie, kartografie a katastra SR
K § 14b ods. 1	V ustanovení žiada doplniť slová „ak ide o nehnuteľnosť protokol obsahuje údaje katastra nehnuteľností podľa osobitného predpisu“. 	Pripomienka bola akceptovaná úpravou znenia § 14b ods. 1 návrhu zákona.